Nafarroako Parlamentuko Mahaiak, 2018ko urriaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Auzitegi Gorenaren 2018ko apirilaren 4ko 5956/2017 Autoaren ondorioei buruzkoa (horren bidez, errefustu egin da Nafarroako Justizia Auzitegi Nagusiko Administrazioarekiko Auzien Salaren uztailaren 5eko 337/2017 zenbakiko epaiaren aurka Nafarroako Gobernuak aurkeztutako kasazio-errekurtsoa).

**2.** Nafarroako Parlamentuko Aldizkari Ofizialean argitara dadin agintzea.

**3.** Hezkuntza Batzordean izapidetzea.

Iruñean, 2018ko urriaren 22an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, Batzordean ahoz erantzun dakion:

– Zer ondorio ditu Auzitegi Gorenaren 2018ko apirilaren 4ko 5956/2017 Autoak, zeinaren bidez errefusatu egin baita Nafarroako Gobernuak aurkeztutako kasazio-errekurtsoa, zuzendurik zegoena Nafarroako Justizia Auzitegi Nagusiko Administrazioarekiko Auzien Salak emandako uztailaren 5eko 337/2017 epaiaren aurka, zeinak deuseztatu egin baitzuen Hezkuntza Departamentuan bitarteko irakasleak kontratatzeko zerrenda lehenetsia bertan behera utzi izana?

Corellan, 2018ko urriaren 15ean

Foru parlamentaria: Alberto Catalán Higueras